Приложение № 8

**Програма**

**за надзор на болестта Инфлуенца при домашни и диви птици в Република България през 2022 - 2024 г.**

**Идентификация на програмата**

Държава членка: **Република България**

Заболяване: **Инфлуенца при птици**

Период на изпълнение: **2022 – 2024 г.**

**За контакт:**

отдел „Здравеопазване на животните“,

дирекция “Здравеопазване и хуманно отношение към животните”,

Българска агенция по безопасност на храните

бул. „Пенчо Славейков“ 15A

1606, София, България

E-mail: [AHW@bfsa.bg](mailto:AHW@bfsa.bg)

1. **Цели на програмата**

Настоящата програма цели да се постигне ефективен контрол на Инфлуенца по птиците чрез ранно откриване на разпространението на вирусa на инфлуенцата при домашни и диви птици с оглед защитата на домашните птици в птицевъдните стопанства и опазването на общественото здраве и здравето на животните, и събиране на данни за доказване на отсъствие на болестта чрез установяване на активен и пасивен надзор при възприемчиви домашни и диви птици.

1. **Елементи на програмата**

2.1. **Вземане на проби за активен и пасивен надзор за** ранно откриване циркулацията на вируса, с оглед контрол на болестта, в съответствие с Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести на:

* Високопатогенна и нископатогенна (H5 и Н7) инфлуенца при кокошеви птици (пилета, пуйки, токачки, фазани, яребици и пъдпъдъци) и щрауси;
* Високопратогенна и нископатогенна инфлуенца при домашни водоплаващи (патици, гъски, зеленоглави патици за възстановяване на запаси от дивеч);
* Високопатогенна и нископатогенна инфлуенца при диви и синантропни птици.

2.2. Проверки за изпълнение на мерките за биосигурност в птицевъдни обекти, извършване на документални и физически проверки за установяване на здравния статус на птиците.

2.3. Контрол на регистрацията на птицевъдните обекти, движенията и спазването на установени от ЦУ на БАБХ санитарни периоди в стопанствата, за които са приложими.

Общи изисквания и критерии:

* Вземането на проби и серологичните/вирусологични тестове в птицевъдни стопанства се извършват с цел да се установи наличието на антитела срещу инфлуенца по птиците, както е определено в Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести;
* Надзорът на заболяването ще бъде основан на оценка на риска с цел ранно откриване с допълнително вземане на проби въз основа на схема за вземане на представителна извадка.

1. **Институции и организации, отговорни за изпълнението на програмата**

3.1. Българска агенция по безопасност на храните

3.1.1. ЦУ на БАБХ

Дирекция „Здравеопазване и хуманно отношение към животните“:

* Разработва и актуализира настоящата програма в съответствие с изискванията за програма за надзор на равнището на Съюза, посочени в Приложение II, част I от Делегиран регламент (ЕС) 2020/689, съгласно епизоотичната обстановка, извършва анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Контролира дейностите, включени в настоящата програма
* Анализира получените данни и изготвя доклади;
* Предлага мерки в случай на констатиране на огнища.

3.1.2. Областни дирекции по безопасност на храните

* Организират изпълнението и официалния контрол на мерките в настоящата програма, отнасящи се до дейностите в т.2. на областно ниво;
* Участват в заседания на областните и общинските епизоотични комисии;
* Провеждат срещи и си сътрудничат с местните представители на ИАГ, ловните организации и асоциации и орнитоложките организации;
* Провеждат срещи и си сътрудничат с животновъди за ефективно прилагане на мерките в настоящата програма;
* Провеждат срещи и си сътрудничат на местно ниво с Българския ветеринарен съюз (БВС)/регистрираните ветеринарни лекари за прилагането на мерките в настоящата програма.
* Събират данни за надзора на територията на съответното ОДБХ и правят анализ на епизоотичната обстановка и ефективността на прилаганите мерки;
* Изготвят и изпращат ежемесечни доклади до ЦУ на БАБХ с резултатите от изпълнението на програмата;
* Прилагат наложените от БАБХ мерки в случай на констатиране на болест.

3.2. Регистрирани ветеринарни лекари:

* Извършват дейности под програмата в случай на делегиране на такива от страна на ЦУ на БАБХ
* Уведомяват ОДБХ за съмнения за инфлуенца по птиците и следят здравния статус на птиците, в обектите, на които осигуряват ветеринарномедицинско обслужване;
* Съдействат при прилагане на мерки в случай на констатиране на болест.

3.3. Изпълнителна агенция по горите (ИАГ), регионалните структури и териториалните поделения на държавните предприятия по Закона за горите:

* Съдейства при разработването и актуализирането настоящата програма по отношение на дивите птици, съгласно епизоотичната обстановка, анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Подава сигнали за съмнителни/намерени умрели диви птици;
* Организира предоставянето на проби от диви птици за лабораторни диагностични изследвания;
* Съдейства при прилагане на мерки в случай на констатиране на болест.

3.4. НЛРС-СЛРБ и техните членове:

* Подава сигнали за съмнителни/намерени умрели диви птици;
* Предоставя проби от диви птици за лабораторно-диагностични изследвания;
* Съдейства при прилагане на мерки в случай на констатиране на болест.

3.5. Национален диагностичен научноизследователски ветеринарномедицински институт (НДНИВМИ), Национална референтна лаборатория "Инфлуенца А и Нюкасълска болест по птиците"

* поддържа постоянна диагностична готовност;
* провежда лабораторно–диагностичните изследвания на всички постъпили проби по програмата и приоритетно и незабавно обработва пробите при съмнение за заболяване;
* информира ЦУ на БАБХ и ОДБХ за резултатите от лабораторните изпитвания;
* отразява лабораторните резултати от надзора във ВетИС на БАБХ;
* предоставя обобщени данни за извършените лабораторни изпитвания.
* изпълнява задълженията си съгласно чл. 101 от Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, осигурява сътрудничество с Референтната лаборатория на ЕС, участва в редовни тестове за пригодност (ринг-тестове), организирани от Референтната лаборатория на ЕС и организира тестове за пригодност на другите диагностични лаборатории;
* Съхранява и консервира изолати от агентите, получени от потвърдени случаи в страната.

1. **Териториален обхват**

**4.1. Надзор, основан на анализ на риска:**

Критериите и рисковите фактори, използвани при изготвянето на програмата са основани на данните от надзора и регистрираните случаи на ИП в страната и съседните и държави през последните години, и местонахождението на птицевъдните обекти в райони с висока гъстота, основни пътища на мигриращи диви птици или струпване на птици в и около водоеми.

Предвид ролята и еволюцията на протичане на заболяването при водоплаващи, регионите с висока гъстота на ферми за патици мюлари, а именно обл. Пловдив, Хасково, Стара Загора и Ловеч, се считат за високорискови.


Всички региони, граничещи с Румъния, са разглеждани също като рискови за инфлуенца по птиците, поради близостта си с делтата на река Дунав.

Два главни миграционни пътища на птиците от Европа към Африка преминават през страната - Виа Понтика и Виа Аристотелис (фиг. 1).

**В заключение 14 административни области са определени като високорискови по отношение на инфлуенцата по птиците (Видин, Монтана, Враца, Ловеч, Плевен, Велико Търново, Русе, Силистра, Добрич, Варна, Бургас, Стара Загора, Пловдив и Хасково).**



**Фигура 1.** Миграционен пътища Виа Понтика и Виа Аристотелис



**Фигура 2.** Региони, считани за високорискови по отношение на Инфлуенцата по птиците

**4.2. Надзор, основан на взимането на представителни проби:**

Други области с страната също ще бъдат включени в програмата, като надзора в тях е основан на вземането на представителни проби. Броят на птицевъдните обекти, обхванат от програмата, е определян така, че пробовземането да бъде считано като представително за тях.

1. **Целеви популации**

**Фигура 3.** Съотношението на птицевъдните обекти в България

Броят на птицевъдните обекти, разделен по категории на производство, намиращи се в страната към момента на съставянето на текущата програма и които са включени в програмата са както следва:

***Кокошки носачки***: В Р. България има регистрирани 188 обекта с кокошки носачки, с общ брой на птиците в тях по капацитет 7 305 866 и 31 обекта с кокошки за развъждане с 1 989 053 птици по капацитет. Броят на обектите, които ще бъдат изследвани чрез представителна извадка на проби за серологичен надзор в рамките на програмата са посочените в т.6 по-долу.


***Пуйки***: Пуйки за разплод – 1 обект, в който се отглеждат 8100 броя и 1 обект с 4400 пуйки за угояване. Представителни серологични проби от тях ще бъдат вземани, както е посочено в т.6 по-долу.

***Дивечови стопанства***: Ще бъдат взети и проби от фазани, пъдпъдъци и кеклици, от волиери в които се развъждат, и след това се разселват в ловни стопанства. В страната има 5 волиери, от които ще бъдат вземани представителна извадка проби за серологичен надзор, както е посочено в т. 6 по-долу.

***Бройлери***: В Р. България се отглеждат бройлери в закрити помещения и те не са включени в програмата за представително вземане на проби за серологичнен надзор, като проби от тях ще бъдат вземани при завишена смъртност и/или клинични признаци. Броят на обектите в които се отглеждат бройлери е 251, в които по капацитет се отглеждат за период от 1 година 6 988 989 птици.

***Задни дворове***: Обектите тип лични стопанства са обект на пробовземане при съмнение и/или завишена смъртност при птиците от задните дворове задължително ще се взимат проби.

***Водоплаващи птици*** – гъски и патици: В Р България има 240 обекта с общ брой 1 538 856 водоплаващи птици за производство на черен дроб, 5 обекта с 39 460 птици за угояване. Проби за серологично и вирусологично изследване от тях ще бъдат вземани, както е описано в т. 6.



**Фигура 4.** Разпространение на стопанствата за оглеждане на патици, бройлери, кокошки носачки и развъдни стада

В програмата за надзор се включва вземането на проби от следните видове домашни птици и категории производство:

* кокошки носачки;
* кокошки носачки, отглеждани в открити пространства;
* пилета за разплод;
* пуйки за разплод;
* патици за разплод;
* гъски за разплод;
* пуйки за угояване;
* патици за гушене и угояване;
* гъски за угояване;
* пернат дивеч, отглеждан във ферми (разред Кокошеви), като се акцентира върху възрастните птици, като птиците за разплод;
* пернат дивеч, отглеждан във ферми (водоплаващи птици);
* щраусови птици.

1. **Проби, пробовземане и използвани лабораторни диагностични методи**

**6.1. Надзор, основан на оценка на риска при домашни птици**

Пасивен надзор - вземане на проби от всички индустриални птицевъдни стопанства за вирусологични изследвания, както следва:

- При кокошеви – целогодишно при всяка увеличена смъртност или поява на клинични признаци в обекта;

- Усилен (целеви) пасивен надзор - при водоплаващи от високорисковите зони по т. 4 – регулярно на всеки две седмици се вземат проби от умрели птици от всяко хале (от най-малко 2 птици), като допустимия период между две пробовземания е 14-21 дни, както и при всяко увеличение на смъртността или поява на клинични признаци.

Ежеседмично електронно операторите на птицевъдните стопанства представят данни за смъртността/носливостта (ако е приложимо) за всяка партида птици по халета.

**6.2. Представителен серологичен надзор при водоплаващи:**

* вземане на серологични (кръвни) проби от всяка една партида патици за угояване-гушене на възраст 45-65 дни. Вземат по 20 бр. проби от всяко хале, в което е населена партидата.
* вземане на серологични (кръвни) проби от всяка една партида пекински патици на възраст 25-30 дни. Вземат по 20 бр. проби от всяко хале, в което е населена партидата.

**6.3. Представителен серологичен надзор при кокошеви:**

**Таблица 1.** Стопанства за развъдни стада птици (без патици и гъски) и брой проби които следва да бъдат взети за календарна година:

|  |  |  |
| --- | --- | --- |
| **Област** | **Животновъдни обекти, които да бъдат проверени** | **Брой проби от всяко хале** |
| Варна | 2 | 10 |
| Велико Търново | 1 | 10 |
| Габрово | 2 | 10 |
| Добрич | 3 | 10 |
| Ловеч | 1 | 10 |
| Монтана | 3 | 10 |
| Пазарджик | 1 | 10 |
| Плевен | 3 | 10 |
| Разград | 4 | 10 |
| Русе | 1 | 10 |
| Силистра | 1 | 10 |
| София-град | 2 | 10 |
| Стара Загора | 3 | 10 |
| Търговище | 1 | 10 |
| Шумен | 2 | 10 |
| Ямбол | 1 | 10 |
| **Общо** | **31** |  |

**Таблица 2.** Стопанства за кокошки носачки и брой проби които следва да бъдат взети за календарна година:

|  |  |  |
| --- | --- | --- |
| **Област** | **Брой животновъдни обекти, които да бъдат проверени** | **Брой проби от всяко хале** |
| Бургас | 1 | 10 |
| Варна | 1 | 10 |
| Велико Търново | 4 | 10 |
| Враца | 2 | 10 |
| Габрово | 1 | 10 |
| Добрич | 5 | 10 |
| Кърджали | 4 | 10 |
| Кюстендил | 1 | 10 |
| Ловеч | 3 | 10 |
| Монтана | 1 | 10 |
| Пазарджик | 3 | 10 |
| Перник | 1 | 10 |
| Плевен | 1 | 10 |
| Пловдив | 3 | 10 |
| Разград | 1 | 10 |
| Русе | 1 | 10 |
| Силистра | 2 | 10 |
| Сливен | 0 | 0 |
| Смолян | 0 | 0 |
| София-град | 2 | 10 |
| София-област | 5 | 10 |
| Стара Загора | 2 | 10 |
| Търговище | 3 | 10 |
| Хасково | 2 | 10 |
| Шумен | 2 | 10 |
| Ямбол | 1 | 10 |
| **Общо** | 53 |  |

**Таблица 3.** Стопанства за пуйки, и брой проби, които следва да бъдат взети за календарна година:

|  |  |  |  |  |
| --- | --- | --- | --- | --- |
| **Регион** | **Общ брой на птицевъдните обекти (пуйки за разплод и угояване)** | **Брой на птицевъдните обекти, включени в програмата (брой на птицевъдните обекти, които ще бъдат изследвани)** | **Производствена категория домашни птици** | **Брой проби от всяко хале** |
| Стара Загора | 2 | 2 | развъдни | 10 |
| угояване | 10 |

**Таблица 4.** Стопанства за дивеч, отглеждан във ферми и брой проби, които следва да бъдат взети за календарна година:

|  |  |  |  |  |  |  |
| --- | --- | --- | --- | --- | --- | --- |
| **NUTS код** | **Регион** | **Общ брой на волиерите** | **Брой на волиерите, включени в програмата** | **Производствена категория птици** | **Населени места** | **Брой проби за година по обекти** |
| [BG314](http://ec.europa.eu/comm/eurostat/ramon/nuts/maps_resultpage.cfm?nutscode=BG314&nutsname=Pleven&levelnr=4&pcode=119&parentcd=115&nomenclaturecode=NUTS_2003) | Плевен | 1 | 1 | Фазани | район „Дрен“ | 20 |
| BG421 | Пловдив | 1 | 1 | Фазани, пъдпъдъци | Трилистинк | 40 |
| [BG343](http://ec.europa.eu/comm/eurostat/ramon/nuts/maps_resultpage.cfm?nutscode=BG343&nutsname=Yambol&levelnr=4&pcode=135&parentcd=132&nomenclaturecode=NUTS_2003) | Ямбол | 1 | 1 | Фазани | Ямбол | 20 |
| 1 | 1 | Фазани | Елхово | 20 |
| [BG344](http://ec.europa.eu/comm/eurostat/ramon/nuts/maps_resultpage.cfm?nutscode=BG344&nutsname=Stara%20Zagora&levelnr=4&pcode=136&parentcd=132&nomenclaturecode=NUTS_2003) | Стара Загора | 1 | 1 | Фазани | Трънково | 20 |
| [BG342](http://ec.europa.eu/comm/eurostat/ramon/nuts/maps_resultpage.cfm?nutscode=BG342&nutsname=Sliven&levelnr=4&pcode=134&parentcd=132&nomenclaturecode=NUTS_2003) | Сливен | 1 | 1 | Пъдпъдъци | Сливен | 20 |
| **Общо за година** | | **5** | **5** |  |  | **140** |

***Забележка:***

Предвид динамиката на развитие на епидемиологичната ситуация и възможна промяна на броя на функциониращите обекти за домашни птици през периода обхват на настоящата програма, може да настъпят промени в броя на обектите, в които се изпълнява серологичен надзор, като дадени обекти (нефункциониращи например или такива изследвани прдходната година) се заменят с други. Посочените промени трябва да осигуряват надзор в представителна извадка на обектите (т.е да се запазва общия брой обекти под надзор).

**Таблица 5.** Общ брой проби за календарна година, по метод:

|  |  |  |  |  |
| --- | --- | --- | --- | --- |
| **Домашни птици** | **Брой проби** | | **Изследване по метод** | |
| Кокошеви | 6000 | ELISA | 3000 |
| РВХА Н5 (N7/N8) | 6000 |
| РВХА Н7/ | 6000 |
| AGID | 500 |
| PCR | 1500 |
| Водоплаващи | 8000 | VI | 60 |
| РВХА Н5 (N7/N8) | 8000 |
| РВХА Н7/ | 8000 |
| PCR | 15000\* |

***Забележка:***

\*взимат се по 20 тампонни проби/органни проби от ферма/хале с патици, като от пробите се правят сборни проби от по 5 тампона/проби.

- броят на пробите е завишен до 20% в някои от категориите за целите на предварително планиране на надзор при съмнения в обекти, които не са посочени по-горе.

- за водоплаващи птици, за тестовете на РВХА е включен и антиген H5N8 към рутинния панел тестове.

NB! От водоплаващи и кокошеви се предвижда допълнително вземане на проби за серологичнен надзор в кланица на партиди птици, определени от ЦУ на БАБХ.

**6.4. Процедури на взимане на проби при домашни птици.**

Броят на птицевъдните обекти (за всяка категория птици, с изключение на патици, гъски и патици мюлари), от които да бъдат взети проби, се определя така че да се осигури идентифицирането на поне едно заразено птицевъдно стопанство, когато разпространението на заразените птицевъдни стопанства е най-малко 5 % с 95 % достоверност.

Кръвните проби за серологични изследвания се събират от всички категории производство на домашни птици и видове домашни птици от поне 5 до 10 птици (с изключение на патици, гъски и зеленоглави патици) от стопанство, и от различни помещения, ако в стопанството има повече от едно помещение.

В случай на няколко помещения, проби се вземат от най-малко пет птици от помещение.

Броят стопанства за отглеждане на патици, гъски и патици мюлари, от които да се вземат проби, се определя така че да се осигури идентифицирането на поне едно заразено птицевъдно стопанство, когато разпространението на заразените птицевъдни стопанства е поне 5 % с 99 % достоверност.

Броят на водоплаващите, от които да се вземат проби в птицевъдното стопанство, се определя така че да се осигури 95 % вероятност за идентифициране на поне една серопозитивна птица за наличие на инфлуенца по птиците, ако разпространението на серопозитивни птици е по-голямо или равно на 20%.

**6.5. Честота и период на тестване на представителния серологичен надзор по т. 6.3.**

Вземането на проби от птицевъдни стопанства се извършва веднъж годишно. Срокът за вземане на проби в стопанство за домашни птици трябва да съвпада със сезона на производство за всяка категория домашни птици.

С цел оптимизиране на ефективността и за да се избегне ненужното влизане на лица в птичи стопанства, когато това е възможно, вземането на проби може да бъде комбинирано с вземане на проби за други цели, като например контрол на салмонелата.

Вземането на проби се извършва в съответствие с одобрена програма за надзор от 1 януари до 31 декември за всяка календарна година.

Въз основа на оценка на риска, по разпореждане на БАБХ, може да се увеличи честотата на порбовземане в обектите за птици в страната.

**6.6. Лабораторни изследвания: описание на използваните лабораторни тестове и последващо изследване**

За серологичен анализ се изпращат серумни проби от клинично здрави птици.

Кръвсе получава чрез затворена система за пробовземане за еднократна употреба.

Кръв се получава от вътрешната част на крилото на *v. сutanea ulnaris* и *v. brachialis*, като се използва вакуум контейнер тип пеперудка.

Пробите се изпращат веднага до лабораторията, поставени в лед, възможно най-бързо. Ако не е възможно незабавното им изпращане, могат да се държат за 48 до 72 часа на 0 - 4оС, а за по-дълъг период - на -70оС. Образеца за вирусологично изследване не трябва да бъде транспортиран в сух лед, тъй като СО2 инактивира незабавно вируса на инфлуенца по птиците.

Планът за лабораторен надзор е основан на регионален принцип по отношение на пробите, които трябва да бъдат взети от различните видове птици и изпратени за анализ. Програмата включва изследване на живи стада. За предпочитане е пробите взети от домашни кокошеви и водоплаващи птици да бъдат изпратени с отделни придружаващи писма. Взимането на проби трябва да съвпада с времето на миграция на диви птици и може да включва значителен брой заклани домашни птици.

При взимане на проби от едно населено място, те трябва да бъдат взети от най-малко 3 различни задни двора/стада.

Методите се изпълняват, съгласно чл. 6 от Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести. Вземането на проби, техниките, валидирането и тълкуването на диагностичните методи за целите на надзора се определят от съответните подробни разяснения и насоки, налични на уебсайта на референтната лаборатории на Европейския съюз (РЛЕС) и на Комисията.

За Инфлуенца по птиците: <https://www.izsvenezie.com/reference-laboratories/avian-influenza-newcastle-disease/>

1. **Надзор при диви птици**
   1. Общи изисквания и критерии:

* Вземането на проби продължава от 01 януари до 31 декември за всяка календарна година (за периода 2022-2024).
* Изследването на пробите се извършва в Националната Референтна Лаборатория за Инфлуенца и Нюкясълска болест към Националния научноизследователски ветеринарномедицински институт /НДНИВМИ/, София .
* Всички позитивни изолати за ИП трябва да бъдат изпратени до Референтната лаборатория на Европейската Съюз.
  1. Списък на видовете диви птици, представляващи висок риск по отношение на инфлуенцата по птиците

**Таблица 6.**

|  |  |  |  |
| --- | --- | --- | --- |
| **№** | **Латинско наименование** | **Име** | **Данни за популациите** |
| 1 | *Accipiter gentilis* | Голям ястреб | <https://cdr.eionet.europa.eu/Converters/run_conversion?file=bg/eu/art12/envxbcg9q/BG_birds_reports_20191026-085458.xml&conv=612&source=remote>[[1]](#footnote-1) |
| 2 | *Accipiter nisus* | Малък ястреб |
| 3 | *Anas acuta* | Шилоопашата патица |
| 4 | *Anas clypeata* | Клопач |
| 5 | *Anas crecca* | Зимно бърне |
| 6 | *Anas penelope* | Дива патица (свирачка) |
| 7 | *Anas platyrhynchos* | Зеленоглава патица |
| 8 | *Anas querquedula* | Лятно бърне |
| 9 | *Anas strepera* | Сива патица |
| 10 | *Anser albifrons albifrons* | Голяма белочела гъска |
| 11 | *Anser anser* | Сива гъска |
| 12 | *Anser brachyrhynchus* | Късоклюна гъска |
| 13 | *Anser erythropus* | Малка белочела гъска |
| 14 | *Anser fabalis* | Посевна гъска |
| 15 | *Ardea cinerea* | Сива чапла |
| 16 | *Aythya ferina* | Кафявоглава потапница |
| 17 | *Aythya fuligula* | Качулата потапница |
| 18 | *Branta bernicla* | Черна гъска |
| 19 | *Branta canadensis* | Канадска гъска |
| 20 | *Branta leucopsis* | Белобуза гъска |
| 21 | *Branta ruficollis* | Червеногуша гъска |
| 22 | *Bubo bubo* | Бухал |
| 23 | *Buteo buteo* | Обикновен мишелов |
| 24 | *Buteo lagopus* | Северен мишелов |
| 25 | *Cairina moschata* | Мускусна патица |
| 26 | *Ciconia ciconia* | Бял щъркел |
| 27 | *Circus aeruginosus* | Тръстиков блатар |
| 28 | *Cygnus columbianus* | Малък лебед |
| 29 | *Cygnus cygnus* | Поен лебед |
| 30 | *Cygnus olor* | Ням лебед |
| 31 | *Falco peregrinus* | Сокол скитник |
| 32 | *Falco tinnunculus* | Керкeнез |
| 33 | *Fulica atra* | Лиска |
| 34 | *Larus canus* | Чайка буревестница |
| 35 | *Larus ridibundus* | Речна чайка |
| 36 | *Limosa limosa* | Черноопашат крайбрежен бекас |
| 37 | *Marmaronetta angustirostris* | Мраморна патица |
| 38 | *Mergus albellus* | Малък нирец |
| 39 | *Milvus migrans* | Черна каня |
| 40 | *Milvus milvus* | Червена каня |
| 41 | *Netta rufina* | Червеноклюна потапница |
| 42 | *Phalacrocorax carbo* | Корморан |
| 43 | *Philomachus pugnax* | Бойник |
| 44 | *Pica pica* | Сврака |
| 45 | *Pluvialis apricaria* | Златиста булка |
| 46 | *Podiceps cristatus* | Голям гмурец |
| 47 | *Podiceps nigricollis* | Черноврат гмурец |
| 48 | *Porphyrio porphyrio* | Султанка |
| 49 | *Tachybaptus ruficollis* | Малък гмурец |
| 50 | *Vanellus vanellus* | Обикновена калугерица |

### Таблица 7. Списък на птици, живеещи в близост до домашни птици

|  |  |  |
| --- | --- | --- |
| **Вид** | **Латинско наименование** | **EURING code** |
| Домашна гъска | *Anser anser domesticus* | 01610 |
| Зеленоглава патица | *Anas platyrhynchos* | 01860 |
| Домашна мускусна патица | *Cairina moschata* | 01750 |
| Скален гълъб | *Columba livia* | 06650 |
| Домашно врабче | *Passer domesticus* | 15910 |

Миграционните пътища и гъстотата на популацията диви птици в България може да бъде проследена и чрез интерактивните карти на EURING.

* 1. Структура и изпълнение:
* Въвежда се надзор основан на риска, под формата на система за „пасивен“ надзор посредством лабораторно изследване на умиращи диви птици или намерени мъртви птици, като то трябва да е конкретно насочено към видовете водни птици.
* Трябва да бъде конкретно насочено към дивите птици, по-специално мигриращите водни птици, т.е. „целевите видове“, за които е било установено, че са изложени на най-висок риск от заразяване с вируса на HPAI H5N1 и HPAI H5N8 и предаването му .
* Районите в близост до море, езера и водни пътища, където има намерени мъртви птици; и по-специално ако тези райони са в непосредствена близост до птицевъдни стопанства, особено в райони, където има висока концентрация на птицевъдни стопанства трябва да бъдат обект на контрол.
* Необходимо е тясно сътрудничество с орнитолози и компетентния орган по въпросите на опазването на природата, които са отговорни за идентифициране на видовете и оптимизиране на вземането на проби в зависимост от ситуацията на национално ниво. При необходимост това може да се извършва под надзора на тези организации или ловците.
* Ако епидемиологичната ситуация по отношение на вируса на HPAI H5N1 и HPAI H5N8 изисква това, дейностите по надзора се съпровождат от повишаване на осведомеността и активното търсене и следене за умрели или умиращи диви птици, по-специално за тези, които принадлежат към целевите видове.
* Ако епидемиологичната ситуация по отношение на вируса на HPAI H5N1 и HPAI H5N8 изисква провеждане на активен надзор, такъв се провежда след разпореждане на БАБХ.
  1. Процедури за вземане на проби:
* Вземането на проби трябва да се извършва в съответствие с наръчника по диагностика.
* От диви птици, намерени мъртви или умиращи, се вземат проби — намазки от клоаката и трахеята/носоглътката и/или тъкани — за молекулно идентифициране (PCR) и/или изолиране на вируса.
* Специално внимание трябва да се отдели при съхранението и транспортирането.

**Таблица 8.** Брой проби от диви птици при пасивен надзор за календарна година:

|  |  |
| --- | --- |
| NUTS код | Брой проби при пасивен надзор за година |
| BG311 | 10 |
| BG312 | 10 |
| BG313 | 10 |
| BG314 | 10 |
| BG315 | 5 |
| BG321 | 15 |
| BG322 | 5 |
| BG323 | 15 |
| BG324 | 10 |
| BG325 | 15 |
| BG331 | 15 |
| BG332 | 15 |
| BG333 | 10 |
| BG334 | 10 |
| BG341 | 15 |
| BG342 | 5 |
| BG343 | 15 |
| BG344 | 10 |
| [BG411](http://ec.europa.eu/comm/eurostat/ramon/nuts/maps_resultpage.cfm?nutscode=BG411&nutsname=Sofia%20%28stolitsa%29&levelnr=4&pcode=139&parentcd=138&nomenclaturecode=NUTS_2003) | 15 |
| BG412 | 10 |
| BG413 | 15 |
| BG414 | 10 |
| BG415 | 10 |
| [BG421](http://ec.europa.eu/comm/eurostat/ramon/nuts/maps_resultpage.cfm?nutscode=BG421&nutsname=Plovdiv&levelnr=4&pcode=145&parentcd=144&nomenclaturecode=NUTS_2003) | 5 |
| BG422 | 10 |
| BG423 | 5 |
| [BG424](http://ec.europa.eu/comm/eurostat/ramon/nuts/maps_resultpage.cfm?nutscode=BG424&nutsname=Smolyan&levelnr=4&pcode=148&parentcd=144&nomenclaturecode=NUTS_2003) | 5 |
| BG425 | 5 |
| **Общ брой проби за година** | **290** |

* 1. Лабораторни изследвания:

Методите се изпълняват, съгласно чл. 6 от Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести. Вземането на проби, техниките, валидирането и тълкуването на диагностичните методи за целите на надзора се определят от съответните подробни разяснения и насоки, налични на уебсайта на референтната лаборатории на Европейския съюз (РЛЕС) и на Комисията.

За Инфлуенца по птиците: <https://www.izsvenezie.com/reference-laboratories/avian-influenza-newcastle-disease/>

1. **Измерими цели за постигане в периода за изпълнение на мерките в програмата:**

|  |  |  |  |
| --- | --- | --- | --- |
| **Показател (за цялата страна)** | **2022** | **2023** | **2024** |
| Проверки биосигурност в индустриални птицевъдни обекти | 100% от обектите | 100% от обектите | 100% от обектите |
| Взети проби за серологичен надзор при кокошеви | 75% от планираните обекти | 75% от планираните обекти | 75% от планираните обекти |
| Взети проби за серологичен надзор при водоплаващи | 75% от планираните партиди | 75% от планираните партиди | 75% от планираните партиди |
| Взети проби за вирусологичен надзор при водоплаващи от високорискови зони | Вирусологично изследване най-малко веднъж месечно в стопанство | Вирусологично изследване най-малко веднъж месечно в стопанство | Вирусологично изследване най-малко веднъж месечно в стопанство |
| Констатирани огнища на Инфлуенца по птиците | 2 | 0 | 0 |

1. **Свързани документи и полезни връзки:**

- Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) и делегираните актове и актовете за изпълнение към него;

- Закон за ветеринарномедицинската дейност;

- Регламент за изпълнение (ЕС) 2018/1882 на Комисията от 3 декември 2018 година за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка;

- Делегиран регламент (ЕС) 2020/687 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка;

- Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести;

- Наредба 44 за ветеринарномедицинските изисквания към животновъдните обекти.

<https://tinyurl.com/y5fnc3ep>

<https://euring.org/research/migration-mapping-tool>

<https://www.oie.int/standard-setting/terrestrial-manual/access-online/>

1. **Исторически и епизоотологични данни за болестта в България:**

<https://www.bfsa.bg/bg/Page/epi_data/index/epi_data/>

1. Данни за България, съгласно Директива 2009/147/ЕО на Европейския парламент и на Съвета

   от 30 ноември 2009 година относно опазването на дивите птици [↑](#footnote-ref-1)